Viborger Samler, 1844-11-30
Storbritannien og Jrland. "Børsenhalles Londonercorrespondent melder under 22de Novbr. at Daniel O'Connell har iforgaars paa en glimrende Maade begyndt sit nye Agitationssystem i Staden Limerick, hvor til Ære, for ham og Medanklagede var arrangeret et glimrende festligt Maaltid. Limerick – denne i sin Tid stærke Fæstning, bekjendt af sit tappre Forsvar imod Oliver Cromvell, det Sted, hvor Limerickfreden afsluttedes, paa hvis Stipulationer de irske Catholiker saa længe forgjeves have beraabt sig, desuden Midtpunctet for de tre vigtige Grevskaber Limerick, Clare og Tipperary, i hvilke det irske Folke parti finder sin Hovedstøtte - egnede sig mere end nogen anden Stad i Jrland til at give Befrierens første Gjen fremtræden for en større Folkemasse Eftertryk: 31 Haandværkslaug samlede sig den 20de Novbr. tidlig om Morgenen, og droge derfra i Procession, anførte af Overpacificator Steale, til Ballinacorre, omtrent 2 1/2 engl. Mile fra Limerick, for at modtage Befrieren. Avantgarden for denne Borgerskare dannede 10 Maadeholdsforeninger i hvis Spidse Musikchor og Fanebærerne befandt sig; Arrieregarden dannedes af uoverskuelige Masser af Landmænd. Ved sin Ankomst til Ballinacorre modtoges O'Connell med de stærkeste Jubelraab; i stolt Procession holdt han sit Jndtog i Staden, og holdt fra Balconen i den Gjæstgivergaard, hvor han var tagen ind, en Tale til de forsamlede Masser. Med større Tillid end nogensinde føromtalte han Unionens nærforestaaende Ophævelse, saafremt Jrerne vilde vedblive med Energie, men ogsaa kun ved lovlige og fredelige Midler at stræbe efter Repeal. "Jeg har, udbrød han, tilstrækkelig Magt til at kunne drive de værste Planer igjennem, naar jeg havde en saadan Hensigt. Jngen Monarch i Europa har til sin Disposition en større Hær end de talløse Skarer af Frivillige, som jeg idag seer forsamlede om mig. Men det er netop den roesværdige Egenskab hos Jrerfolket, at det – skjøndt i Besiddelse af Magten til at udføre det Onde - dog kun vil optræde indenfor Lovens Skranker. Stats processen har i det mindste havt et nyttigt Resultat. Processens Udfald har viist, Overhusets høitidelige Erklæring har hævet det over enhver Tvivl, at vi ved at udvikle vornumeriske Styrke ikke have gjort os skyldige i nogen Forbrydelse." J Slutningen af sin Tale afviste han den imod ham i den sidste Tid reiste Beskyldning, at han nemlig skulde være tilsinds at lade sig afspise med noget mindre end Jrlands fuldkomne Gjenindsættelse i dets Rettigheder som selvstændig Stat. Kunne vi vel," sagde han, finde os i de engelske Journalers Uforskammenhed, som paastaae, at England nødvendigviis maa udøve imod os en Herskers Rettigheder, Vor Dronning er Dronning i England og Jrland. Det irske Folk er Kronen hengiven, men det indrømmer ikke England en Herskers Rettigheder. Det irske Folk vil stedse være Englands troe Nabo; men aldrig vil det nedværdige sig til dets Slave eller Træl! Jeg seer der Londonerjournalernes Reporters. Lad dem da i den irske Nations Navn, i mit Navn fortælle det engelske Folk, at Jrerne ere fast bestemte paa at erholde deres eget frie Parlement. Førend jeg vandrede til Fængslet erklærede jeg, at jeg i denne Henseende ikke vilde finde mig i noget Compromis. Og have J, mine elskte Landsmænd, vel hørt, at jeg i mit uretfærdige Fængsel har forandret mine Anskuelser. Nogle Dumrianer have rigtignok paastaaet at jeg vilde lade mig nøie med noget mindre end den fuldstændige, det irske Folk hjemlede Ret." – Spisesalen var smykket med Dronningens og hendes Gemals Brystbilleder; omkring disse vare anbragte Brystbillederne af Britannias, Scotias og Hibernias Skytsgudinder. Gjæsternes Antal beløb sig til c. 750.